ມີຄວາມ​ຫວັງຂຶ້ນ​ມາ​ວ່າ ຈະມີການຮັບຮອງເອົາ ສົນທິສັນຍາກ່ຽວກັບ ​ດິນ​ຟ້າ​ອາກາດ​ຂອງ​ໂລກ 
ສປຊ ​ໄດ້ຮຽກ ກອງ​ປະຊຸມ​ຂຶ້ນ ​ເພື່ອຍົກ​ລະດັບ​ຄວາມ​ຕັ້ງ​ໃຈ ​ທາງ​ການ​ເມືອງ ​ແລະກະ​ຕຸ້ນໃຫ້​ມີ​ການ​ເອົາ ບາດກ້າວ ຕ້ານ​ການປ່ຽນ​ແປງຂອງ​ອາກາດ ແລະກໍໄດ້ຮັບການຕອບສະໜອງ.
ກອງປະຊຸມສຸດຍອດ ກ່ຽວກັບດິນຟ້າອາກາດ ຂອງສະຫະປະ ຊາຊາດ ເມື່ອວັນອັງຄານແລ້ວນີ້ ທີ່ນະຄອນນິວຢອກ ໄດ້ນຳ ເອົາປະມຸກລັດ ກັບຜູ້ນຳພາກສ່ວນເອກະຊົນ ແລະສັງຄົມພົນ ລະເມືອງ ມາໂຮມກັນ ເພື່ອຫາທາງແກ້ໄຂວິກິດການດ້ານອາ ກາດຂອງໂລກ ຜູ້ສື່ຂ່າວວີໂອເອ Rosanne Skirble ລາຍ ງານວ່າ ໃນຂະນະທີ່ກອງປະຊຸມນີ້ ບໍ່ແມ່ນກອງປະຊຸມເຈລະ ຈາຕໍ່ລອງກັນ ຜົນຂອງມັນກໍສາມາດສ້າງແຮງກະຕຸ້ນໃຫ້ມີ ການເຄື່ອນໄຫວ ໄປສູ່ການເຮັດສົນທິສັນຍາສະບັບໃໝ່ ກ່ຽວ ກັບດິນຟ້າອາກາດ ໃນປີ 2015 ຊຶ່ງກິ່ງສະຫວັນ ມີລາຍລະ ອຽດມາ ສະເໜີທ່ານ ເລຂາທິການໃຫຍ່ສະຫະປະຊາຊາດ ທ່ານ Ban Ki-moon ໄດ້ຮຽກກອງປະຊຸມສຸດຍອດນີ້ ຂຶ້ນ ເພື່ອຍົກລະດັບຄວາມຕັ້ງໃຈທາງການເມືອງ ແລະກະຕຸ້ນໃຫ້ມີການເອົາບາດກ້າວ ຕ້ານການປ່ຽນແປງຂອງດິນຟ້າອາກາດ ຫລັງຈາກນຶ່ງມື້ຂອງການປະຊຸມ ທີ່ເຕັມໄປດ້ວຍ ການວາງແຜນການໃໝ່ໆ ແລະໃຫ້ຄວາມໝາຍໝັ້ນທີ່ຈະຫລຸດຜ່ອນການປ່ອຍແກັສເຮືອນ ແກ້ວ ກໍຄືຄາບອນ ໄດອອ໊ກໄຊ ທີ່ເປັນອັນຕະລາຍ ພາໃຫ້ມີດິນຟ້າອາກາດປ່ຽນແປງນັ້ນ ທ່ານ Ban ໄດ້ກ່າວຕໍ່ກອງປະຊຸມວ່າ ທຸກໆການເຄື່ອນໄຫວ ແມ່ນມີຄວາມສຳຄັນ ທ່ານ Ban Ki-moon ກ່າວວ່າ : ການປ່ອຍແກັສເຮືອນແກ້ວອອກ ໃນທົ່ວໂລກ ຍັງສືບຕໍ່ຖີບສູງຂຶ້ນ ໂດຍມີການສູງຂຶ້ນ 2 3 ເປີເຊັນ ໃນປີ 2013 ອີງຕາມລາຍງານໃນ ວາລະສານ ອັດຕາ ດັ່ງກ່າວນີ້ ແມ່ນຈະເຮັດໃຫ້ໂລກ ຢູ່ໃນເສັ້ນທາງໄປສູ່ ສະພາວະຮ້ອນເອົ້າຂຶ້ນ ຫລາຍກ່ວາ 2 ອົງສາ ແຊລຊຽສ ເກີນລະດັບກ່ອນຢຸກອຸດສາຫະກຳ ນີ້ແມ່ນຂີດຈຳກັດທີ່ບັນດານັກວິທະ ຍາສາດ ກ່າວວ່າ ອາດສາມາດເຮັດໃຫ້ໂລກມະນຸດ ຖືກເຜີຍແບໃສ່ຜົນກະທົບ ທີ່ເປັນອັນ ຕະລາຍທີ່ສຸດຈາກການປ່ຽນແປງຂອງດີນຟ້າອາກາດ ກໍຄື ນຳ້ທະເລທີ່ສູງຂື້ນ ແຜ່ນນໍ້າ ກ້ອນຢູ່ຂວັ້ນໂລກເປື່ອຍ ແລະພາຍຸຮ້າຍແຮງ ແລະໄພແຫ້ງແລ້ງທີ່ຮຸນແຮງຫລາຍຂຶ້ນ ໃນ ຖານະເປັນປະເທດ ທີ່ສ້າງມົນລະພິດອາກາດຫລາຍທີ່ສຸດອັນດັບສອງຂອງໂລກ ຕໍ່ຈາກ ຈີນ ສະຫະລັດ ກໍກຳລັງປະຕິບັດຕາມຄຳໝັ້ນໝາຍຂອງຕົນຕໍ່ນາໆຊາດ ທີ່ຈະຫລຸດຜ່ອນ ແກັສເຮືອນແກ້ວລົງນັ້ນ ປະທານາທິບໍດີ Barack Obama ກ່າວວ່າ ສະຫະລັດກຳລັງ ປະຕິບັດພາກສ່ວນຂອງຕົນ ໂດຍການຮັບເອົານະໂຍບາຍໃໝ່ຢູ່ໃນທຸກໆພາກສ່ວນຂອງ ເສດຖະກິດ ທ່ານໄດ້ຊັກຊວນໃຫ້ປະເທດອຶ່ນໆ ກ້າວອອກມາຂ້າງໜ້າເຊັ່ນກັນ ປະທານາທິບໍດີ ໂອບາມາ ກ່າວວ່າ : ຮອງປະທານປະເທດຈີນ ທ່ານ Zhang Gaoli ໄດ້ຮັບຮູ້ ໃນຄວາມຮັບຜິດຊອບຂອງຈີນ ໃນຖານະເປັນປະເທດປ່ອຍແກັສເຮືອນແກ້ວ ຫລາຍທີ່ສຸດຂອງໂລກ ໃນຄຳຕອບກ່ຽວກັບ ເລື້ອງການປ່ອຍແກັສເຮືອນແກ້ວອອກມາ ໃນອັດຕາສູງຂຶ້ນເລື້ອຍໆ ໃນໄລຍະສິບປີທີ່ ຜ່ານມານັ້ນ ທ່ານໄດ້ກ່າວປ້ອງກັນປະເທດຂອງທ່ານ ໂດຍເວົ້າວ່າ ຈີນເປັນຜູ້ນຳໂລກໃນ ການໝຸນໃຊ້ພະລັງງານຄືນໃໝ່ ແລະກຳລັງເຄື່ອນໄຫວໄປສູ່ການຄວບຄຸມ ຄາບອນ ໄດ ອອ໊ກໄຊ ພ້ອມທັງກຳລັງພັດທະນາຕະຫລາດຄ້າຄາ ບອນແຫ່ງຊາດ ທ່ານໄດ້ໃຫ້ຄຳໝັ້ນ ສັນຍາວ່າ ຈີນຈະເຮັດຫລາຍກ່ວານັ້ນອີກ ທ່ານ Zhang Gaoli ກ່າວວ່າ : ກອງປະຊຸມສຸດຍອດ ຍັງໄດ້ເຄື່ອນໄຫວ ເພື່ອລະດົມທຶນຮອນໃນຈຳນວນ 200 ພັນລ້ານ ໂດລາ ໃຫ້ແກ່ບັນດາເມືອງ ຟາມ ປ່າໄມ້ ແລະອຸດສາຫະກຳ ພາຍໃນທ້າຍປີ 2015 ຮວມ ທັງ 9 ພັນລ້ານໂດລາ ທີ່ເປັນຄຳໝັ້ນສັນຍາໃໝ່ ໃຫ້ແກ່ກອງທຶນອາກາດຂຽວ ຫລື Green Climate Fund ເພື່ອຊ່ວຍບັນດາປະເທດທີ່ທຸກຍາກ ນອກນັ້ນ ພວກຜູ້ນຳຍັງໄດ້ປະກາດ ຈະຈັດຕັ້ງເຂດພະລັງງານໝຸນໃຊ້ຄືນໃໝ່ຜ່ານທະວີບອາຟຣິກາ ອັນເປັນຂໍ້ຕົກລົງຮ່ວມກັນ ລະຫວ່າງ 2 000 ຫົວເມືອງ ເພື່ອຫລຸດຜ່ອນການປ່ອຍແກັສຄາບອນ ແລະປະກາດການ ຈັດຕັ້ງພັນທະມິດທົ່ວໂລກ ເພື່ອສະໜັບສະໜູນການຂົນສົ່ງຄາບອນ ໃນລະດັບຕໍ່າ ກອງປະຊຸມສຸດຍອດຄັ້ງນີ້ ໄດ້ເຮັດໃຫ້ມີຄວາມຫວັງຂຶ້ນມາວ່າ ສົນທິສັນຍາດິນຟ້າອາກາດຂອງໂລກ ຈະຖືກຮັບເອົາ ໃນກອງປະຊຸມ ທີ່ ນະຄອນຫລວງປາຣີ ປີໜ້າ